|  |  |  |
| --- | --- | --- |
| Stema color CJT | **R O M Â N I A JUDEŢUL TIMIŞ CONSILIUL LOCAL** |  |

****

**PROIECT DE HOTĂRÂRE**

**privind aprobarea constituirii Asociației de Dezvoltare Intercomunitară**

**Distributie Gaz Timis Est**

**Consiliul Local,**

Având în vedere Expunerea de motive nr. a Primarului Comunei Criciova, domnul Catana Cristian Iosif , precum și Raportul comun. al Directiei Investitii si al Directiei Buget prin care se solicita aprobarea asocierii Comunei Criciova prin Consiliul Local cu unitati administrativ teritoriale din judet in vederea constituirii unei asociatii de dezvoltare intercomunitara care sa aibe ca obiect de activitate dezvoltarea serviciului de alimentare a populatiei cu gaze naturale,

In conformitate cu dispozitiile art.35 din Legea nr.273/2006 privind finanțele publice locale, cu modificările și completările ulterioare, ale art.5 – art.7 din Ordonanța de Guvern nr.26/2000 cu privire la asociații și fundații, cu modificările și completările ulterioare, ale art.104 și art.135 din Legea energiei electrice și a gazelor naturale nr.123/2012, cu modificările și completările ulterioare,

Tinand cont de prevederile cuprinse in anexele nr.1 și nr.2 ale Hotărârii de Guvern nr.855/2008 pentru aprobarea actului constitutiv – cadru și a statutului – cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare,

Avand in vedere dispozitiile art.1 alin.(2) lit.f^1), alin.(3) și alin.(4), art.2 lit.a) si lit.v), art.4, art.6, art.8 – art.10, art.29 si art.33 din Legea serviciilor comunitare de utilități publice nr. 51/2006, republicată, cu modificările și completările următoare,

În temeiul dispozițiilor art.11, art.12, art.13, art.36 alin.(2) lit.d) și e), alin.(6) lit.a) pct.14, alin.(7) lit.c), art.62 alin.(1) din Legea nr.215/2001 privind administrația publică locală, republicată, cu modificările și completările ulterioare, adoptă prezenta

**HOTĂRÂRE**

**Art.1(1)** Se aprobă asocierea Comunei Criciova prin Consiliul Local in vederea constituirii Asociației de Dezvoltare Intercomunitară Distributie Gaz Timis Est, cu unitatile administrativ teritoriale din judetul Timis prevazute in anexa nr.1 care face parte integranta din prezenta hotarare.

**(2)** Asociația de Dezvoltare Intercomunitară Distributie Gaz Timis Est, este persoană juridică de drept privat și de utilitate publică, avand ca obiect de activitate infiintarea, organizarea, finantarea, exploatarea, monitorizarea si gestionarea serviciului de alimentare cu gaze naturale a localitatilor din judetul Timis, serviciul de alimentare cu gaze naturale fiind declarat serviciu de interes public judetean.

**Art.2** Se aprobă Actul constitutiv și Statutul asociației de Dezvoltare Intercomunitară Distributie Gaz Timis Est, conform Anexei nr.2 și Anexei nr.3, care fac parte integrantă din prezenta hotărâre.

**Art.3** Asociația de Dezvoltare Intercomunitară Distributie Gaz Timis Est, va avea sediul în Comuna Manastiur, nr.298, jud. Timis, evidentiat conform extras de carte funciara nr.400696 nr.top 326 Manastiur.

**Art.4(1)** Se aprobă participarea Comunei Criciova prin Consiliul Local la constituirea patrimoniului inițial al Asociației cu sumele prevazute in anexa nr.4.

**(2)** Se aproba cotizatia anuala a ComuneiCriciova la sustinerea activitatilor asociatiei, in cuantumul prevazut in anexa nr.4 care face parte integranta din prezenta.

**Art.5** Se împuternicește Primarul Comunei Criciova să semneze în numele și pentru Comuna Criciova, Actul constitutiv și Statutul Asociației de Dezvoltare Intercomunitară Distributie Gaz Timis Est.

**Art.6** Se numeste Primarul Comunei Criciova ca reprezentant al Judetului Timis in Adunarea Generala a Asociației de Dezvoltare Intercomunitară Distributie Gaz Timis Est.

**Art.7** Se împuternicește doamna Calinescu Silvia, in calitate de avocat, să îndeplinească procedurile prevăzute de lege pentru înregistrarea Asociației la Registrul asociațiilor și fundațiilor de pe lângă grefa Judecătoriei Timișoara.

**Art.8** Cu ducerea la îndeplinire a prezentei hotărâri se încredințează doamna Calinescu Silvia.

**Art.9** Prezenta hotărâre se afiseaza la sediul Primariei, se publică pe site-ul propriu și, totodată, se comunică:

* Instutuției Prefectului – Județul Timiș;
* Consiliilor locale mentionate in anexa nr.1;
* Doamnei Calinescu Silvia.

**PRESEDINTE DE SEDINTA**

**CESEA IOAN TITUS**

Avizat

**SECRETAR AL COMUNEI CRICIOVA**

GURAU IONELA

Nr 42\_/31.10.2018